Bjarne Berntsen

**Bjarne Berntsen** (født 21. desember 1956 i Figgjo) er en norsk fotballeder, fotballtrener og tidligere fotballspiller.

Bjarne Berntsen startet fotballkarrieren i Figgjo IL, og gikk til toppserieklubben Viking FK i 1977. Han spilte for Viking frem til 1982, og fikk i løpet av denne tiden også med seg 33 .

Berntsen ga seg med toppfotball etter 1982-sesongen for å ta over som spillende trener for 4.-divisjonslaget . Likevel ble han innkalt til landslagssamling i februar 1993, og spilte på midtstopperplass for det norske landslaget i en treningskamp 3. mars 1993 som endte uavgjort 2-2 mot det spanske klubblaget  i Alicante.

Berntsen har trenererfaring fra Figgjo, Bryne Fotballklubb og Viking, og var en kort periode (1986–1987) assistenttrener for herrelandslaget. Han trente Bryne Fotballklubb til cupmesterskap i 1987 samt Viking FK til seriebronse i 1994. Fra 1999 til 2004 var Berntsen administrerende direktør i Viking Fotball ASA. Fra 2024 er han æresmedlem i Viking.

## Landslagstrener
Sent i 2004 fikk Berntsen tilbud om å overta ansvaret for det norske kvinnelandslaget i fotball, og tiltrådte som landslagssjef 1. januar 2005. Berntsen innledet med sitt første mesterskap allerede sommeren samme året, med EM i England. I gruppespillet møtte Norge Tyskland, Italia og Frankrike, og kom seg knepent videre på målforskjell foran Frankrike etter uavgjort mot dem, tap for Tyskland og seier over Italia. Bjarne Berntsen hadde tiltrukket seg oppmerksomhet etter å ha inkludert Isabell Herlovsen som scoret utlikningsmålet mot Frankrike. Mot Italia scoret tre spillere, Marit Fiane Christensen, Lise Klaveness og Solveig Gulbrandsen, i tillegg til Dagny Mellgren. I semifinalen møtte Norge Sverige og vant etter ekstraomganger. I finalen spilte Norge mot Tyskland, og tapte 1–3. 

I 2007 kom Norge til VM i Kina. Norge vant over Canada og Ghana, mens de spilte uavgjort mot Australia. I kvartfinalen vant Norge 1–0 over Kina, og igjen var det Herlovsen som scoret. Tyskland var neste motstander i semifinalen. Norge tapte 0–3. I bronsefinalen møtte Norge USA, som hadde tapt 0–4 mot Brasil. Norge tapte 1–4. Det som overskygget Norges fjerdeplass, var at Berntsen skal ha lagt ansvaret for resultatet på at spillerne ikke var godt nok trent, og at han mente at Lise Klaveness ikke passet inn i landslagets spillestil – og kastet henne ut av landslaget på Gardermoen da de kom hjem. Klaveness trakk seg fra landslaget kort tid etter, men i ettertid rettet Ragnhild Gulbrandsen mye oppmerksomhet mot hendelsen, og det ble mye bråk rundt kvinnelandslaget og Berntsens person. Berntsen uttalte selv at denne handlingen er blant det han angrer mest på i sin karriere.

I 2008 deltok Norge i OL i Beijing; kvinnelandslagets første OL siden de vant i Sydney i 2000. Berntsens lag overrasket i landslagets første kamp ved å slå USA 2–0. Målene ble scoret av Leni Larsen Kaurin og Lindy Melissa Wiik. Wiik scoret også kampens eneste mål i den påfølgende kampen mot New Zealand, før landslaget tapte 1–5 mot Japan. Guro Knutsen scoret Norges mål. I kvartfinalen møtte det norske laget Brasil, som vant 2–1. Norges mål ble scoret av Siri Nordby på straffespark.

### Spillerkonflikter
I anledning den siste EM-kvalifiseringskampen mot Russland den 2. oktober (0–0), skal Berntsen ha bedt spillerne om å holde av noen dager i november til landslagssamling. Da dette ikke passet for alle spillerne, skal Berntsen ha reagert med at spillerne, i motsetning til håndballjentene ikke ofret nok for laget. Den 21. oktober, to dager etter at Røa Dynamite Girls hadde sikret seg seriegullet, meldte de fem Røa-spillerne Guro Knutsen, Marie Knutsen, Siri Nordby, Lene Mykjåland og Marit Fiane Christensen seg ut av landslaget. Av disse hadde Nordby blitt vraket og Mykjåland meldt avbud fra landslaget mot Russland. Saken fikk bred oppmerksomhet fra media. Måten de trakk seg på, skaffet både Norges Fotballforbund, kvinnelandslaget og Berntsen negativ oppmerksomhet. 

Det «nye Norge», det vil si en rekke nye spillere, ble lansert i en treningkamp mot Norges U21-landslag. Den første offisielle kampen fant sted i 2009 mot Sverige. Norge tapte med 1–5. 

I Algarve Cup i mars tapte Norge 1–3 mot Island og 0–2 mot Danmark. Den allerede kritiske stemningen ble spesielt hard etter dette. Norge avsluttet med 0–1 mot USA, og fikk dermed sin dårligste plassering i Algarve Cup. Norge vant imidlertid den siste kampen mot Østerrike, og endte dermed på niendeplass. 

Siden den tid spilte Norge en offisiell og en uoffisiell kamp mot England. Den første tapte Norge 0–3, den andre ble ifølge rapportene uavgjort 1–1. 

I EM for kvinner i 2009 kom det norske laget til semifinalen etter seier over Sverige. Norge tapte semifinalen mot Tyskland med resultatet 1–3 sammenlagt. Dette var den siste kampen med Berntsen som landslagstrener.

## Lokalpolitiker
Berntsen representerer Arbeiderpartiet i kommunestyret i Sandnes i kommunestyreperioden 2019–2023. 

## Referanser


## Eksterne lenker
*